Lajla Kaikčija

**Lajla Kaikčija** je bosanskohercegovačka pozorišna rediteljica i umjetnička direktorica, poznata po svojim angažiranim predstavama i višegodišnjem radu u Bosanskom narodnom pozorištu (BNP) u Zenici.

## Biografija i obrazovanje 
Lajla Kaikčija je rođena u Zenici. Studirala je režiju na Akademiji scenskih umjetnosti u Sarajevu, gdje je diplomirala 2000. godine. Od 2001. godine zaposlena u Bosanskom narodnom pozorištu Zenica na mjestu rediteljice. Nekoliko puta je bila birana za umjetničku direktoricu BNP-a.

## Profesionalna karijera 
Režirala značajan broj predstava, ne samo u svojom matičnom pozorištu, već i u teatarskim kućama u Sarajevu, Mostaru i drugim gradovima. Na državnoj televiziji je režirala dječije emisije, zabavni program, reklamne i promotivne spotove. Predstave su joj gostovale na domaćim i stranim festivalima, gdje je osvojila i neke  nagrade. Gostovanja u Sloveniji, Hrvatskoj, Srbiji, Turskoj.

## Tematski fokus, poetika i uticaj 
Kroz režiju Lajla Kaikčija često istražuje položaj žena u društvu, dajući glas marginaliziranim likovima, želeći tako da senzibilizira javnost i podigne svijest o onima koji ostaju zaboravljeni, ugnjetavani i prezreni od društva. Suptilna poetika se posebno se vidi u predstavama poput *Ugasimo svjetlo*, koja tematizira žene starije životne dobi i njihovu ljubav, ili *Mala*, koja kroz tekstove domaćih autorica obrađuje odrastanje djevojčica u lokalnom kontekstu. U interpretaciji predstave *Zečja rupa,* Kaikčija je istaknula slojevitost i emotivnu dubinu teksta, nastojeći izgraditi vlastitu scensku viziju "u prividnoj jednostavnosti, nepodnošljivoj lakoći promjena slika, odsustvu patetike, u postupnom otkrivanju slojevitosti drame, u bolnoj istinitosti."

## Pozorišne predstave
### Bosansko narodno pozorište 
* Emina Omerović, Emina Kovačević-Podgorčević i Nedžma Čizmo: *Mala*, red. Lajla Kaikčija - (2025)
* Irvine Welsh: *Trainspotting*, red. Lajla Kaikčija - (2022)
* Lejla Kalamujić: *Ugasimo svjetlo*, red. Lajla Kaikčija - (2022)
* Kolektiv: *28. PROBA*, red. Lajla Kaikčija - (2020)
* Lejla Kalamujić: *Ljudožderka*, red. Lajla Kaikčija - (2019)
* Dragan Komadina: *Ravna ploča*, red. Lajla Kaikčija - (2018)
* Dragan Komadina: *Drang nach Westen*, red. Lajla Kaikčija - (2016)
* Ivana Simić Bodrožić - Lajla Kaikčija & Grupa autorica: *Pukotina*, red. Lajla Kaikčija - (2014)
* Hasan Džafić & Lajla Kaikčija & Grupa autora: *Gluha svadba*, red. Lajla Kaikčija - (2014)
* Romain Gary: *Život je pred tobom*, red. Lajla Kaikčija - (2013)
* Evald Flisar: *Nora Nora*, red. Lajla Kaikčija - (2012)
* Darko Lukić & Aida Pilav & Hasan Džafić & Radmila Smiljanić & Almir Imširević: *Stranci*, red. Lajla Kaikčija - (2011)
* April De Angelis: *Zatvorenih očiju*, red. Lajla Kaikčija - (2010)
* Woody Allen: *Sex, laži i divlje guske*, red. Lajla Kaikčija - (2009)
* Samuel Beckett: *Play*, red. Lajla Kaikčija - (2007)
* Dževad Karahasan: *Kralju ipak ne sviđa se gluma*, red. Lajla Kaikčija - (2007)
* Ahmed Muradbegović: *Pomrčina krvi*, red. Lajla Kaikčija - (2004)
* Grupa autora & Drago Buka: *Hajde da se igramo*, red. Lajla Penjić - (2003)
* Rok Vilčnik: *To*, red. Lajla Penjić - (2003)
* Lajla Penjić: *Klovšounovi*, red. Lajla Penjić - (2002)
* Aleksandar Galin: *Audicija*, red. Lajla Penjić - (2002)
* Elvir Škiljo: *Prazna olovka*, red. Lajla Penjić - (2002)
* Hasan Džafić: *Prognanici*, red. Lajla Penjić - (2001)

### Ostala pozorišta 
* Janusz Glowacki: *Lov na žohare*, red. Lajla Penjić- (2000), Festival MESS & Kamerni teatar 55, Sarajevo
* Nenad Veličković*: *Pedalina*, red. Lajla Penjić – (2003), Pozorište mladih Sarajevo
* Emir Imamović: *S.U.R. Sajgon*, red. Lajla Kaikčija- (2008), Pozorište mladih Sarajevo
* Albert Camus: *Caligula*, red. Lajla Kaikčija – (2009), Narodno pozorište u Sarajevu
* Aida Pilav: *Crvenkapica na tačke naopačke*, red. Lajla Kaikčija – (2010), Pozorište mladih Sarajevo
* David Ives: *Gate 95*, red. Lajla Kaikčija – (2010), Sarajevski ratni teatar - SARTR, Sarajevo
* Lada Kaštelan: *Posljednja karika*, red. Lajla Kaikčija – (2011), Pozorište mladih Sarajevo
* Eugen Ionesco: *Ćelava pjevačica*,* red. Lajla Kaikčija – (2017), Narodno pozorište u Mostaru
* David Lindsay- Abaire: *Zečija rupa*, red. Lajla Kaikčija – (2018), Hrvatsko narodno kazalište u Mostaru
* Lars von Trier/Vedrana Božinović: *Dogville*, red. Lajla Kaikčija – (2019), Narodno pozorište u Sarajevu
* Emina Kovačević: *Zbogom, Kalifornijo!*, red. Lajla Kaikčija – (2022), Narodno pozorište u Mostaru

## Nagrade 
Nagrade koje je Lajla Kaikčija dobila u raznim kategorijama. 
### Režija 
* 37. Pozorišni/kazališni susreti BiH, Brčko, 2020. (Kolektiv: *28. PROBA*)
* 33. Susreti pozorišta/kazališta BiH, Brčko, 2016. (Dragan Komadina: *DRANG NACH WESTEN*)
* 31. Pozorišne / kazališne igre u Jajcu, 2012. (Darko Lukić & Aida Pilav & Hasan Džafić & Radmila Smiljanić & Almir Imširević: *STRANCI*)
* Festival komedije «Mostarska liska», Mostar 2010. (Woody Allen: *SEX LAŽI I DIVLJE GUSKE*)
* Nagrada za najbolju mladu rediteljku - 44. Internacionalni teatarski festival MESS Sarajevo, 2004. (*POMRČINA KRVI)*

### Najbolja predstava 
* Festival bosanskohercegovačke drame Zenica, 2023. (Emina Kovačević: *ZBOGOM, KALIFORNIJO!*)
* 33. Susreti pozorišta/kazališta BiH, Brčko, 2016. (Dragan Komadina: *DRANG NACH WESTEN*)
* Festival bosanskohercegovačke drame Zenica, 2011. (*STRANCI*)

Predstava „Ravna ploča“, koju je režirala Kaikčija prema dramskom tekstu Dragana Komadine, osvojila je četiri nagrade na 17. festivalu bh. drame i autorskog teksta, koji je održan u Zenici: nagrada stručnog žirija za najbolju glumicu i za najbolju epizodnu ulogu, zatim nagradu žirija publike za najboljeg glumca i nagradu žirija novinara za najbolju predstavu u cjelini.

## Reference 
## Vanjski linkovi 
* https://www.oslobodjenje.ba/kun/rediteljica-lajla-kaikcija-75-godisnjic-bnp-zenica-u-znaku-slavljenja-zena-u-pozoristu-1024442/

Kategorija:Biografije, Zenica
Kategorija:Bosanskohercegovački režiseri
Kategorija:Živi ljudi
Kategorija:Kultura